b"\n_START_ARTICLE_\nDonetes (novel\xc2\xb7la)\n_START_SECTION_\nCinema\n_START_PARAGRAPH_\nLa novel\xc2\xb7la ha sigut moltes vegades adaptada per al cinema: dues a l'\xc3\xa8poca del cinema mut (el 1917 i el 1918) i despr\xc3\xa9s el  1933, Little Women, dirigida per George Cukor i interpretada per Katharine Hepburn i Joan Bennett; el 1949, Donetes, dirigida per Mervyn LeRoy i interpretada per June Allyson i Elizabeth Taylor; i el  1994, Donetes, dirigida per Gillian Armstrong i interpretada per Susan Sarandon, Winona Ryder, Kirsten Dunst i Claire Danes_NEWLINE_El 1987 al Jap\xc3\xb3, la Nippon Animation va adaptar la novel\xc2\xb7la en una s\xc3\xa8rie d'animaci\xc3\xb3, Ai no Wakakusa Monogatari. El 1993 en va fer la seua continuaci\xc3\xb3, basada en Homenets, i la s\xc3\xa8rie es va anomenar wakakusa monogatari: nan to j\xc5\x8d sensei ('La canalla de Jo').\n_START_SECTION_\nTeatre\n_START_PARAGRAPH_\nLittle Women, una obra de quatre actes adaptada per Marian De Forest, es va estrenar a Broadway al Playhouse Theatre el 14 d'octubre de 1912. La producci\xc3\xb3 va ser dirigida per Jessie Bonstelle i Bertram Harrison. El repartiment va incloure a Marie Pavey, Alice Brady, Gladys Hulette i Beverly West. Se'n van fer 184 representacions._NEWLINE_Tamb\xc3\xa9 se n'ha fet una versi\xc3\xb3 musical (el 2005, amb llibret d'Allan Knee, lletra de Mindi Dickstein i m\xc3\xbasica de Jason Howland) i una \xc3\xb2pera (Little Women del 1998, amb llibret i m\xc3\xbasica de  Mark Adamo).\n_START_SECTION_\nTelevisi\xc3\xb3\n_START_PARAGRAPH_\nSe n'han fet igualment diverses versions en format de s\xc3\xa8rie de televisi\xc3\xb3 o de telefilm (com la de l'any 1978)."